Sum 41

Sum 41 var et canadisk punkrockband fra Ajax, Ontario. Bandet ble dannet av medlemmer fra flere high-school-band sommeren 1996. Bandet består av Deryck Whibley (hoved vokal, rytmegitar og piano), Jason McCaslin (bass og bakgrunnsvokal), Tom Thacker (gitar, keyboard og bakgrunnsvokal), Dave Baksh (gitar og bakgrunnsvokal) og Frank Zummo (trommer og bakgrunnsvokal). Etter å ha skrevet under på en kontrakt med Island Records i 1999, har bandet utgitt 5 studioalbum, 3 konsertalbum, 2 konsert-DVD-er, 2 EP, og over 15 singler. Tilsammen har de solgt over 10 millioner album. Deres mestselgende album er All Killer No Filler, utgitt 2001. Albumet fikk 3x platina i Canada og platina i USA. Albumet inneholdt singelen Fat Lip, som nådde 1.-plass på Billboard i sjangeren Modern Rock, noe som gjør den til den bandets mest kjente sang. En annen singel fra albumet var In Too Deep, som nådde  10.-plass på Billboard i Modern Rock.
Bandet har blitt kjent for sine lange verdensturneer, hvor de ofte opptrer over 300 ganger i løpet av et år. Så langt har alle Sum 41-albumene fått platina i Canada. Deres siste album, «Screaming Bloody Murder» ble utgitt i 2011. Samme år ble de nominert til Grammy Award for Best Hard Rock/Metal Performance for sangen Blood In My Eyes, men ble til slutt slått av Foo Fighters.

Historien
Starten og deres første album
Sum 41 ble dannet 31. juli 1996, 41 dager inne i sommerferien, noe som førte til deres navn Sum 41 (Summer 41 dager).  I 1998 laget bandet en kassett (Rock Out With Your Cock Out) med noen sanger de hadde laget, som de sendte til forskjellige plateselskap i håp om å få en kontrakt.  Kassettene de sendte inn er i dag verdt svært mye og er de eneste med deres originale bassist Richard ”Twitch” Roy.
Sum 41 ga ut sitt første album 27. juni 2000, med navnet Half Hour of Power. Den første singelen som ble gitt ut fra albumet var Makes No Difference, som hadde to forskjellige musikkvideoer.

All Killer No Filler og Does This Look Infected? (2001–2003)
All Killer No Filler er det andre albumet til Sum 41 og det aller mest suksessfulle. Albumet ble gitt ut 8. mai 2001 og hadde singelen Fat Lip, som skulle vise seg å bli den aller mest kjente sangen utgitt av bandet til dags dato. Etter ”Fat Lip” ble to nye singler gitt ut, In Too Deep og Motivation. ”In Too Deep” hadde en humoristisk musikkvideo av bandet som hadde stupekonkurranse mot nordamerikanske sportsutøvere.
26. november 2002 ga Sum 41 ut sitt tredje album, Does This Look Infected?. Kjente sanger fra dette albumet er “Still Waiting”, “The Hell Song”, “Over My Head”.

Baksh gir seg og Underclass Hero (2006–)
11. mai 2006 uttalte Dave Baksh at han skulle forlate Sum 41 for å jobbe med sitt nye band, Brown Brigade. Det sies at han trakk seg fordi han hadde en større interesse for å spille mer klassisk metal. Dagen etter at han trakk seg, sa Whibley at de ville hente inn en ny gitarist, men han vil ikke være i videoer, bilder, albumer og vil ikke ha noe ”makt” i bandet.
24. juli 2007 ble Underclass Hero gitt ut. Albumet klatret opp til 7.-plass i USA sitt ”U.S. chart”, noe som er det høyeste noe gang for Sum 41. Bandet startet en turné i oktober 2007 rundt i Canada med et annet band, Finger Eleven som startet alle Sum 41 konsertene. På turnéen fikk Whibley skiveprolaps, noe som førte til at de måtte avbryte turnéen. Etter at Whibley igjen ble friskmeldt fortsatte bandet turnéen i mars 2008. 
7. august 2008 ble det annonsert på bandets offisielle hjemmeside at bandet skulle ta en pause for å gjøre andre ting. McCaslin skulle jobbe med sitt andre album med sitt prosjekt The Operation M.D.  Jocz ville dra på turnéer for The Vandels, og Whibley dro på turné med sin daværende kone, Avril Lavigne. 

Medlemmer
Nåværende medlemmer
Deryck Whibley - hovedvokal, rytmegitar (1998–d.d); keyboards (2004–d.d.); hovedgitar, vokal (1996–1998)
Dave Baksh - hovedgitar, vokal (1998–2006, 2015–d.d)
Jason McCaslin - bassgitar, vokal (1999–d.d)
Tom Thacker - hovedgitar, keyboards, vokal (2009–d.d; turne medlem 2006–2009)
Frank Zummo - slagverk, perkusjon, vokal (2015–d.d.)

Tidligere medlemmer
Steve Jocz - slagverk, perkusjon, vokal (1996–2013)
Richard Roy - bassgitar, vokal (1998–1999)
John Nicosia - keyboards (1997–1998)
Jon Marshall - hovedvokal, rytmegitar (1997–1998)
Mark Spicoluk - bassgitar, vokal (1997)
Mark McAdam - hovedvokal, rytmegitar (1996); hovedvokal, bassgitar (1996); bassgitar, vokal (1997)
Grant McVittie - bassgitar, vokal (1996, 1996–1997)
Marc Constanzo - rytmegitar, vokal (1996);  hovedvokal, rytmegitar (1996–1997)

Studioalbum
UtgivelsesårAlbumtittelPlateselskap2000Half Hour of PowerBig Rig (USA), Aquarius (Canada)2001All Killer No FillerAquarius (Canada), Island Records (USA)2002Does This Look Infected?Aquarius (Canada), Island Records (USA)2004ChuckAquarius (Canada), Island Records (USA)2007Underclass HeroAquarius (Canada), Island Records (USA)2011Screaming Bloody MurderIsland Records (USA)201613 Voices2019Order in Decline2024Heaven :x: Hell

 Eksterne lenker 





Kategori:Canadiske rockegrupper
Kategori:Band etablert i 1996
Kategori:1996 i Canada
Kategori:Pop-punkgrupper